
	Ministru kabineta rīkojums Nr. 664
 
Rīgā 2021. gada 21. septembrī (prot. Nr. 62  6. §)



Par valstij piekrītošās dzīvojamās mājas nodošanu privatizācijai

[bookmark: _Hlk51578219]1. Saskaņā ar likuma "Par valsts un pašvaldību dzīvojamo māju privatizāciju" 7. panta otro daļu, 74. panta trešo daļu un pārejas noteikumu 30.1 punkta 3. apakšpunktu nodot privatizācijai valstij piekrītošo dzīvojamo māju (būves kadastra apzīmējums 5090 003 0062 001) "Lielķīši", Stradu pagastā, Gulbenes novadā, kopā ar funkcionāli saistītajām palīgēkām (būvju kadastra apzīmējumi 5090 003 0062 002, 5090 003 0062 004, 5090 003 0062 006, 5090 003 0062 008, 5090 003 0062 007 un 5090 003 0062 011) un nekustamā īpašuma "Ķīši" (nekustamā īpašuma kadastra Nr. 5090 003 0062), sastāvā esošās zemes vienības (zemes vienības kadastra apzīmējums 5090 003 0062) 4,79 ha platībā daļu, kas ir funkcionāli nepieciešama dzīvojamās mājas un palīgēku uzturēšanai "Lielķīši", Stradu pagasts, Gulbenes novads.

2. Finanšu ministrijai nodot un sabiedrībai ar ierobežotu atbildību "Publisko aktīvu pārvaldītājs Possessor" pārņemt valdījumā šā rīkojuma 1. punktā minēto zemes vienību.

3. Sabiedrībai ar ierobežotu atbildību "Publisko aktīvu pārvaldītājs Possessor" veikt šā rīkojuma 1. punktā minētās zemes vienības sadali, nodalot valstij piekrītošai dzīvojamai mājai, adrese nav piešķirta (būves kadastra apzīmējums 5090 003 0062 009) un ar to funkcionāli saistītajai palīgēkai (būves kadastra apzīmējums 5090 003 0062 010), kas atrodas uz šā rīkojuma 1. punktā minētās zemes vienības, funkcionāli nepieciešamo zemesgabalu un reģistrējot to zemesgrāmatā atsevišķa īpašuma sastāvā.

4. Sabiedrībai ar ierobežotu atbildību "Publisko aktīvu pārvaldītājs Possessor" īpašuma tiesības uz šā rīkojuma 1. un 3. punktā minētajiem nekustamiem īpašumiem nostiprināt zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā.



	
	Ministru prezidents 
	(paraksts*)

* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

